Lindbergh-kidnappingen

Lindbergh-kidnappingen refererer til en bortføringen den 1. mars 1932 av den 20 måneder gamle Charles Augustus Lindbergh Jr. (født 22. juni 1930), sønn av den berømte flyveren Charles Lindbergh og flyveren og forfatteren Anne Morrow Lindbergh. Unge Charles ble bortført fra sengen sin i overetasje i Lindberghs hjem, Highfields, i East Amwell, New Jersey, USA. Hendelsen sjokkerte USA og fikk enorm mediaoppmerksomhet. Den 12. mai ble barnets lik oppdaget av en lastebilsjåfør ved siden av en vei i nærheten.

I september 1934 ble en tysk innvandrer og snekker ved navn Bruno Richard Hauptmann arrestert for forbrytelsen. Etter en rettssak som varte fra 2. januar til 13. februar 1935, ble han funnet skyldig i drap av førstegrad og dømt til døden. Til tross for dommen fortsatte han å erkjenne sin uskyld, men alle anker mislyktes og han ble henrettet i den elektriske stolen i fengselet New Jersey State Prison den 3. april 1936.

Avisskribenten H.L. Mencken kalte kidnappingen og rettssaken «den største historien siden oppstandelsen». Juridiske forskere har omtalt rettssaken som en av «århundrets rettssaker». Forbrytelsen ansporet Den amerikanske kongressen til å vedta loven Federal Kidnapping Act, ofte kalt «Little Lindbergh Law», som gjorde transport av et kidnappingsoffer over delstatsgrenser til en føderal forbrytelse.

Referanser

Eksterne lenker 
 FBIs dokumenter om Lindbergh-kidnappingen
 «Lindbergh Case Chronology». Arkivert fra originalen den 12. november 2020.
 «Photographic Evidence from the trial», New Jersey State Archives.

Bortførte barn
FBI